Emilia Popescu: "Daca s-ar fi gândit cineva să ne testeze înainte, era bine. Nimeni nu a propus un plan".
Actrița Emilia Popescu a fost invitata lui Marius Tucă în emisiunea "Marius Tucă Show". Emilia Popescu a vorbit despre cum trăim de aproape un an fără artă. Actrița a spus că își dorește foarte mult să fie pe scenă, dar să fie în siguranță.
Emilia Popescu a mărturisit că nu s-a reinventat în pandemie și urăște acest verb. Ea mai spune și că "pandemia ne dă o stare de nesiguranță. Nu e boală, să o tratezi"."Am zburat până la Nisa, la mama, Am mâncat înghețată după 50 de ani și am încercat să găsesc niște texte care se pot realiza pe scenă în aceste vremuri", a spus Emilia Popescu.Actrița are un singur spectacol la Teatrul Național, "Preșul". "Acum suntem închiși", mărturisește Emilia Popescu.Emilia Popescu: "Am avea de ce să protestăm, dar sunt puși în față oameni care nu te reprezintă"Emilia Popescu spune că dacă actorii ar fi fost testați înainte de a urca pe scenă poate că ar fi fost mai bine. Actrița spune că nu a existat un plan sau o strategie pentru artiști.Marius Tucă: Guvernul s-a gândit la spectatori, nu la actori.Emilia Popescu: Dacă s-ar fi gândit cineva să ne testeze înainte era bine. Trebuie să ai o strategie. Nimeni nu a propus un plan. Eu îi condamn pe managerii care nu au cerut testare înainte să deschidă.Emilia Popescu: "Am făcut film în pandemie. 30 de ani n-am jucat, n-am fost la casting"Emilia Popescu spune că ar fi vrut să facă comedii romantice, dar i-a trecut timpul. "Poate în Occident m-aș fi văzut, aș fi vrut să joc. Nu ne-a folosit nimeni la nimic", mărturisește actrița.Emilia Popescu: "Important e să iubim, să nu ne uscăm"Actrița spune că iubirea este importantă. De asemenea, Emilia Popescu spune că nu trebuie să ne pierdem speranța: "Să ne luptăm în fiecare zi. Să iubim tot timpul. Asta îți provoacă bucurie. Să te bucuri că s-a făcut dimineață".Emilia Popescu: "Goana după bani ne-a modificat"Emilia Popescu mai spune că odată ce oamenii au prins gustul banului au început să se măsoare în bani. Goana după bani a modificat oamenii astfel încât unii sunt de nerecunoscut.Actrița mai spune că își dorește foarte mult să fie pe scenă, dar să fie în siguranță.